jkorsvik/nowiki_second_scrape_merged huggingface dataset:
Hunddaga

Hunddaga er det andre albumet fra Kompani 69. Albumet ble utgitt 29. januar 2009, og var tenkt å bli gruppens store gjennombrudd, noe det ikke ble. Tittelen henviser til hundedagene, det vil si perioden mellom juli og august da havet blir varmere og gjør at det som ligger på bunnen flyter opp.
Musikkvideoen for låta «Hyrdan» ble nominert til Spellemannprisen i 2009 for Årets Musikkvideo. Videoen lå lenge an til å vinne, men det ble i siste sekund funnet ut at et tusentall av stemmene gruppen hadde fått fra fans var manipulert. Foruten den har det også blitt laget musikkvideo av låtene «Dele likt» og «Krættur».


== Sporliste ==
«Hunddaga» 3.41
«Trondeneskanon» 2.12
«Dele likt» 3.43
«Drekk med mæ» 3.23
«2 Jente» 3.58
«Ledestjerna» 3.04
«120 te drømmaland» 4.05
«Mareritt» 1.39
«Blank» 4.09
«Brækk nåkka» 3.58
«Krysspunkt» 4.01
«Sjekk historien» 2.11
«Krættur» 4.49
«Hyrdan» 3.08
«Ingenting» 6.58


== Eksterne lenker ==
Intervju med gruppa rundt utgivelsen av plata
Høgnipen

Høgnipen er et åsparti som hovedsakelig ligger i søndre del av Degernes i Rakkestad kommune, Østfold. Høyeste punkt er 191 meter over havet, og kommunegrensen mellom Rakkestad og Sarpsborg går her.


== Steinalderboplass ==
Et stykke nordøst for Høgnipens høyeste punkt ble det under grøftearbeid funnet tre steinalderboplasser fra pionerbosetningen i eldre steinalder; Rørmyr I og II, og Mellommyr. De ble arkeologisk undersøkt i perioden 1961-74 , ledet av Erling Johansen. Boplassene er strandlinjedatert til ca. 9600 BP (før nåtid), og ble lenge ansett som Norges eldste. I de senere år er det imidlertid funnet flere lokaliteter som er enda eldre. Den eldste regnes i dag for å være «Pauler 1» i Larvik kommune, datert til 10400 BP.
I en nærmere studie på 1980-tallet viste arkeologene Birgitte Skar og Sheila Coulson at boplassene på Høgnipen er spor etter meget korte opphold av meget få mennesker, kanskje mindre enn fem personer. Videre at de hadde forlatt stedet og returnerte med jaktbytte. 
Utgravningsfeltene fra 1960-årene ligger åpne. De er lettest tilgjengelig fra skogsbilvei og sti nordfra. Innkjøring fra Fv 650 ved Ertevannet.


== Referanser ==


== Litteratur ==
Skar, B. & Coulson, S.: The Early Mesolithic Site Rørmyr II. A Re-Examination of one of the Høgnipen Sites, SE Norway. Acta Archaeologica Vol. 56. 1986.
Ann Solveig Nystad

Ann Solveig Nystad (født 27. mai 1961) er en norsk salmedikter og politiker. Nystad har skrevet en salme i Salmer 1997 og Norsk salmebok 2013. I Stortingsvalget 2017 var hun Kristelig Folkepartis førstekandidat i Finnmark.Nystad var Kristelig Folkepartis førstekandidat til Sametingsvalget 2009, uten å bli valgt inn. Hun var samisk representant ved Kirkemøtet i 2008, og satt i Nord-Hålogaland bispedømmeråd fra 2006 til 2010.
Hun var også redaktør for bladet Nuorttanaste fra 1992 til 2003.
I 2016 ga hun ut diktsamlingen Nugo beaivvit leat sammen med Astrid Johnskareng.


== Referanser ==
Wilhelmi Malmivaara

Wilhelmi Malmivaara, het fram til 1900 Malmberg (født 13. februar 1854 i Lappo, død 12. januar 1922 i Helsingfors), var en finsk vekkelsesleder, prost og politiker. Han var sønn av Niilo Kustaa Malmberg og far till Väinö Malmivaara.
Malmivaara tok sammen med Juho Malkamäki og Magnus Rosendal ledelsen i en vekkelsesbevegelse i Finland. Han grunnla i 1888 tidsskriftet Hengellinen Kuukauslehti, samlet Siionin virret og Anders Achrenius' Hengelliset laulut og lagde av dem en ny verssamling. Sammen med Malkamäki og Rosendal grunnla han i 1892 forlaget Kustannus-oy Herättäjä.
Malmivaara beskrives om en utmerket predikant. Han skrev også salmer, og har oversatt en salme som finnes i Salmer 1997 og er representert med en egenskrevet tekst i Norsk salmebok 2013.
Fra 1907 til 1920 satt han i Riksdagen for Finska partiet og Samlingspartiet.


== Referanser ==


== Eksterne lenker ==
Riksdagsmannen
(sv) Wilhelmi Malmivaara hos Finlands riksdag
Pål Hansen (skihopper)

Pål Hansen er en norsk tidligere skihopper. Han var på Sør-Trøndelags lag som tok bronsemedalje i lagkonkurransen i NM i Molde i 1992.
Han deltok i til sammen 8 verdenscuprenn mellom 1992 og 1996, med 20.-plass i Bad Mitterndorf (Kulm) 30. januar 1993 som beste individuelle plassering. 15. mars 1996 var han på det norske laget som tok 2.-plass i lagkonkurransen i Oslo. Med 5 verdenscuppoeng ble han nummer 89 sammenlagt i 1995/96-sesongen. I kontinentalcupen ble han nummer 16 sammenlagt i 1992/93-sesongen.
Pål Hansen satte den siste bakkerekorden i Skuibakken i Bærum med 122 meter i 1996. Han satte også den siste bakkerekorden i Hannibalbakken på Kongsberg med 88,5 meter 10. mars 1996.


== Referanser ==


== Kilder ==
Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 338
Skuibakkens Venner: Skuibakkens historie
Kongsberg kommune: Hannibalbakken


== Eksterne lenker ==
(en) Pål Hansen – FIS (skihopping)
People Now Human Beings

People Now Human Beings er et musikkalbum med The White Birch, utgitt i 1998.


== Sporliste ==
«Eye» (Musikk: Fløttum. Tekst: Rogde)
«Mechanical Swan»
«Satellite»
«JD, Meet the Andromeda Strain» (Musikk: Fløttum. Tekst: Rogde)
«Blind»
«Nick the Sailor» (Musikk: Fløttum. Tekst: Fløttum / Rogde)
«Cabaret»
«She Paints the Daytime Black» (Musikk: Fløttum. Tekst: Rogde)
«Violent Walk»
«The Expanding Sea»All musikk & tekst av Ola Fløttum, hvor annet ikke oppgitt.
 Besetning:

Ola Fløttum: Vokal, gitarer, keyboards, fløyte.
Ulf Rogde: Bass.
Hans Christian Almendingen: Trommer.
Frode Løes Arnesen: Keyboards, melodica, munnspill.
Deathprod: Audio Virus
Ohm: Fiolin
Innspilt, mikset & produsert av Helge "Deathprod" Sten.


== Eksterne lenker ==
(en) People Now Human Beings på Discogs
Aukusti Waldemar Koskimies

Aukusti Waldemar Koskimies het fram til 1906 Forsman (født 7. januar 1865 i Pihlajavesi, død 5. juni 1929 i Helsingfors) var en finsk skolemann, språkviter og dikter. Han skrev flere dikt som ble tonesatt av Jean Sibelius.
Han gav ut flere viktige verk om finsk og samisk språk.
I Norge er han representert med en salme i salmeboken Salmer 1997, en salme han har skrevet sammen med konen sin, Ilta Koskimies.


== Referanser ==
Ilta Koskimies

Ilta Koskimies også kjent som Elina Vuorenala (født 1879, død 1958) var en finsk salmedikter. Hun er representert med en salme i Salmer 1997. Denne salmen skrev hun sammen med mannen sin Aukusti Waldemar Koskimies.


== Referanser ==


== Eksterne lenker ==
Profil hos recmusic.org
Finsk artikkel om salmen i Salmer 1997.
Gerd Siegmund

Gerd Siegmund (født 7. februar 1973 i Dresden) er en tysk tidligere skihopper.
Han debuterte i verdenscupen med 56.-plass (av 70 deltakere) i storbakken i Zakopane 17. januar 1990. Han vant ett verdenscuprenn individuelt, i normalbakken i Thunder Bay 26. mars 1994. Dagen før var han på det tyske laget som vant lagkonkurransen i storbakken samme sted. Sammenlagt i verdenscupen ble han nummer 13 i sesongen 1993/94.
Gerd Siegmund deltok i VM i 1993 og 1995. Han var på det tyske laget som tok sølvmedalje i lagkonkurransen i Thunder Bay i 1995. I det samme mesterskapet fikk han sine beste individuelle plasseringer, med 10.-plass i storbakken og 11.-plass i normalbakken. Han var med i OL på Lillehammer i 1994, der han ble nummer 11 i normalbakken.
Han var med i VM i skiflyging i 1994 og 1996, med 26.-plass i Planica i 1994 som beste plassering.
Hans siste verdenscuprenn var i Trondheim 10. mars 2000.
Etter at han la opp som skihopper, har han vært ekspertkommentator for skihopping på TV, først i ARD, senere sammen med hovedkommentator Dirk Thiele i Eurosport.


=== Sammenlagtplasseringer i verdenscupen ===


== Referanser ==


== Kilder ==
Sports Reference: Gerd Siegmund Arkivert 13. juni 2011 hos Wayback Machine.
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Gerd Siegmund – Olympedia 
(en) Gerd Siegmund – Sports-Reference (OL-resultater – arkivert) 
(en) Gerd Siegmund – FIS (skihopping)
Staffan Larsson (1927–1994)

Denne artikkelen behandler forfatteren. For langrennsløperen med samme navn, se Staffan Larsson (1970).Staffan Larsson (født 2. august 1927 i Gäddede, død 8. oktober 1994) var en svensk forfatter fra Uppsala. Han debuterte med diktsamlingen Gallerrum i 1948. Han har blant annet oversatt og bearbeidet salmen «Hur mäktig är den sabbat» som finnes i den svenske salmeboken fra 1986 og i Salmer 1997.


== Bibliografi ==
Gallerrum 1948
Grind i fåglar 1949
Grodnattvard 1951
Sub rosa 1953
Kardiogram 1955
Remi 1959
Vårens anatomi 1963
Via negativa 1972
Nu kan jag inte tiga längre om Lill-Babs 1976


== Priser og utmerkelser ==
Svenska Dagbladets litteraturpris 1951
Övralidspriset 1962
Blomster/Krættur EP

Blomster/Krættur EP er en EP fra rappegruppa Kompani 69. Den kom ut i 2007 som en oppvarming for albumet Hunddaga.


== Sporliste ==
«Blomster»
«Krættur»
«Ro Ner»
«Mystiske Scenario»
«Eitranes»
Ensomhet i lag

Ensomhet i lag er et musikkalbum med Turid Pedersen, utgitt i 2000. Dette var Pedersens første plate som soloartist. Albumet ble gitt ut av Via Music.


== Sporliste ==
«Edens hage»
«Finar ord enn ja»
«Natt om dag»
«God gammeldags vals»
«Våkne tel lys»
«Ensomhet i lag»
«Nadia»
«Stanse vinden»
«Skriv en låt»
«Fortsatt liv»


== Innspilling ==
Turid Pedersen har en lang musikalsk bakgrunn, blant annet fra Erter, Kjøtt og Flesk og gruppa Nøkken. Albumet Ensomhet i lag er imidlertid Pedersens første soloalbum. Innspillingen ble gjort i Hønsehuset lydstudio i Bodø og i Gjøkeredet studio i Oslo i 1999. Albumet ble utgitt på CD i Sandvika av selskapet Via Music i 2000.


== Utøvere ==
Turid Pedersen (sang)
Eirik-André Rydningen (trommer, slagverk)
Finn Sletten (trommer, slagverk)
Børge Petersen-Øverleir (gitar, el-gitar)
Arne Størmer (gitar, elgitar)
Konrad Kaspersen (el-bass)
Jon-Willy Rydningen (keyboard, produsent, programmering)
Marian Lisland (sang)
Rino Johannessen (el-bass)
Cikada strykekvartett
Are Bredal Simonsen (gitar, elgitar)
Hilde Heltberg (sang) 


== Referanser ==
Trick Shot

Trick Shot er den første utgivelsen til rappegruppa Kompani 69. Den kom som et resultat av stor etterspørsel, og bandet valgte å samle sine beste låter på en skive som en forsmak på det som skulle komme i fremtiden. Trick Shot kom ut i 2004.


== Sporliste ==
«Slava»
«Sjettne kara»
«Kaliber 69» (Remix)
«16 kvær»
«Langvarig»
«Gangstera»
«Åndedrag»
«Tydelig nødrop»
«Ett fett»
«Fritt fall»
«Hæsjkæsj»
«Bemerkelsesverdig»
«Ildsjæle»
«Rakafant»
«Oppsummering»
M.I.A.

Mathangi «Maya» Arulpragasam (tamilsk: மாதங்கி 'மாயா' அருள்பிரகாசம்; født 18. juli 1975 i Mitcham i London), bedre kjent under sitt artistnavn M.I.A., er en britisk komponist, musikkprodusent, sanger, rapper, klesdesigner, billedkunstner og politisk aktivist. Hennes foreldrebakgrunn er fra Sri Lanka og er av tamilsk opprinnelse.
Hennes største hit er sangen Paper Planes (fra albumet Kala). Sangen er med i filmen Slumdog Millionaire, og ble blant annet nominert til en Oscar for «beste originale sang».Hun  ble i 2019 utnevnt til medlem av Order of the British Empire (MBE) for sin innsats for musikk.


== Diskografi ==
Arular (2005)
Kala (2007)
Maya (2010)
Matangi (2013)


== Referanser ==


== Eksterne lenker ==
Offisielt nettsted 
(en) M.I.A. – kategori av bilder, video eller lyd på Commons 
(en) M.I.A. – galleri av bilder, video eller lyd på Commons 
(en) M.I.A. på Internet Movie Database 
(fr) M.I.A. på Allociné 
(en) M.I.A. på AllMovie 
(en) M.I.A. hos The Movie Database 
(en) M.I.A. på Apple Music 
(en) M.I.A. på Discogs 
(en) M.I.A. på Discogs 
(en) M.I.A. på MusicBrainz 
(en) M.I.A. på SoundCloud 
(en) M.I.A. på Spotify 
(en) M.I.A. på Songkick 
(en) M.I.A. på Last.fm 
(en) M.I.A. på Genius — sangtekster 
(en) M.I.A. på AllMusic 
(en) M.I.A. på AllMusic 
M.I.A. på Twitter 
M.I.A. på Facebook 
M.I.A. på Instagram 
M.I.A. på YouTube 
M.I.A. på YouTube 
M.I.A. på Myspace 
M.I.A. på Tumblr
Ingeborg Stolee

Ingeborg Stolee (født 28. februar 1907, død 9. juli 1991) var en amerikansk forfatter og salmedikter. Hun har skrevet flere salmer, hvorav en av dem har blitt med i den norske salmeboken Salmer 1997. Hun har også skrevet boken Luther's Life som ble utgitt av Augsburg Publishing House i 1943.


== Referanser ==
Sarah Jones

Sarah Jones (født 29. november 1973 i Baltimore i Maryland) er en amerikansk Tony- og Obie-prisbelønnet dramatiker, skuespiller og poet.


== Referanser ==


== Eksterne lenker ==
(en) Offisielt nettsted 
(en) Sarah Jones (stage actress) – kategori av bilder, video eller lyd på Commons 
(en) Sarah Jones på Internet Movie Database 
(en) Sarah Jones hos The Movie Database 
(en) Sarah Jones hos Internet Broadway Database 
(en) Sarah Jones på Discogs 
(en) Sarah Jones på MusicBrainz 
(en) Sarah Jones på Songkick
Didier Mollard

Didier Mollard (født 4. desember 1969 i Chambéry) er en fransk tidligere skihopper.
Han debuterte i verdenscupen med 11.-plass i Chamonix 22. desember 1985. Hans beste plassering i verdenscupen var 2.-plass, som han greide i Bad Mitterndorf (Kulm) 31. januar 1993 og i Oslo 14. mars 1993. Sammenlagt i verdenscupen ble han nummer 7 i sesongen 1992/93.
Didier Mollard deltok i VM i 1987, 1989, 1991, 1993 og 1997. Hans beste individuelle plassering var 6.-plass i normalbakken i Trondheim i 1997. Han var på det franske laget som ble nummer 4 i lagkonkurransen i Falun i 1993.
I OL deltok han i 1988, 1992 og 1994. Hans beste plasseringer var 8.-plass i normalbakken i Courchevel (Albertville) i 1992 og 6.-plass i lagkonkurransen på Lillehammer i 1994. Han var med i VM i skiflyging i 1986, 1988, 1990, 1994 og 1996, med 14.-plass i Bad Mitterndorf i 1986 som beste resultat.
Hans siste verdenscuprenn var i Planica 22. mars 1997.


=== Sammenlagtplasseringer i verdenscupen ===


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Didier Mollard – Olympedia 
(en) Didier Mollard – Sports-Reference (OL-resultater – arkivert) 
(en) Didier Mollard – FIS (skihopping) 
(pl) Didier Mollard – skijumping.pl
Daniel Rebillard

Daniel Rebillard (født 20. oktober 1948) er en tidligere fransk syklist som deltok i de olympiske leker 1968 i Mexico by.
Rebillard ble olympisk mester i banesykling under Sommer-OL 1968 i Mexico. Han vant 4000 meter forfølgelsesritt menn foran danske Mogens Frey Jensen og Xaver Kurmann fra Sveits.


== OL-medaljer ==
 1968  Mexico by -  Gull i sykling, 4000 meter forfølgelsesritt menn  Frankrike


== Eksterne lenker ==
(en) Daniel Rebillard – Olympedia 
(en) Daniel Rebillard – Sports-Reference (OL-resultater – arkivert) 
(en) Daniel Rebillard – ProCyclingStats 
(en) Daniel Rebillard – Cycling Archives
The Sequence

The Sequence er en tidligere us-amerikansk hip hop-trio signert til Sugar Hill Records tidlig på 1980-tallet. Gruppen besto av Cheryl Cook (Cheryl The Pearl), Gwendolyn Chisolm (Blondie), og hovedvokalist Angie Brown Stone (Angie B.). Gruppen startet opprinnelig i Columbia i Sør-Carolina, som en cheerleader-gruppe på high school.
Deres mest kjente singel er  Funk You Up (1979). Deler av denne har senere blitt brukt av Dr. Dre på han Keep Their Heads Ringin og av Erykah Badu på hennes Love of My Life Worldwide fra platen Wolrldwide underground (2003).


== Diskografi ==


=== Album ===
Sugarhill Presents the Sequence (1980), Sugar Hill
The Sequence (1982), Sugar Hill – #51 Black Albums
The Sequence Party (1983), Sugar Hill


=== Samlealbum ===
Funky Sound (1995), P-Vine
The Best of the Sequence (1996), Deep Beats
Monster Jam: Back to Old School, Vol. 2 (2000), Sequel


=== Singler ===
"Funk You Up" (1979), Sugar Hill – #15 Black Singles
"Monster Jam" (1980), Sugar Hill – with Spoonie Gee
"And You Know That" (1980), Sugar Hill
"Funky Sound (Tear The Roof Off)" (1981), Sugar Hill – #39 Black Singles
"Simon Says" (1982), Sugar Hill
"I Don't Need Your Love (Part One)" (1982), Sugar Hill – #40 Black Singles
"Here Comes the Bride" (1982), Sugar Hill
"I Just Want To Know" (1983), Sugar Hill
"Funk You Up '85" (1984), Sugar Hill
"Control" (1985), Sugar Hill
"Love Changes" (1982), Sugar Hill


== Referanser ==


== Eksterne lenker ==
(en) The Sequence på Discogs 
(en) The Sequence på MusicBrainz 
(en) The Sequence på Spotify 
(en) The Sequence på Songkick 
(en) The Sequence på AllMusic
Jean-Jacques Guyon

Jean-Jacques Guyon (født 21. desember 1932 i Paris, død 20. desember 2017 i Fontainebleau) var en fransk rytter som deltok i De olympiske leker i 1968 i Mexico by.
Guyon ble olympisk mester i hestesport under Sommer-OL i 1968 i Mexico by. Han vant den individuelle konkurransen i feltritt med hesten «Pitou» foran britiske Derek Allhusen på «Lochinbar» og amerikanske Michael Page på hesten «Foster».


== OL-medaljer ==
1968  Mexico by -  Gull i hestesport, feltritt  Frankrike


== Referanser ==


== Eksterne lenker ==
(en) Jean-Jacques Guyon – Olympics.com 
(en) Jean-Jacques Guyon – Olympic.org 
(en) Jean-Jacques Guyon – Olympedia 
(en) Jean-Jacques Guyon – Sports-Reference (OL-resultater – arkivert) 
(en) Jean-Jacques Guyon – FEI 
(en) Jean-Jacques Guyon – TheSports.org
Preußenschlag

Preußenschlag eller «det prøyssiske statskuppet», var et av de større skritt mot ødeleggelsen av den tyske Weimarrepublikken (1919–1933) og mot Adolf Hitlers maktovertagelse. Den 20. juli 1932 utstedte rikspresident Paul von Hindenburg et nød-dekret i henhold til artikkel 48 i Weimarforfatningen, som oppløste regjeringen i den største tyske delstaten, Fristaten Preussen.


== Historie ==
Den formelle påskuddet for dekretet var de voldelige urolighetene i enkelte områder av Preussen, og den prøyssiske regjeringens angivelige manglende evne til å håndtere urolighetene. Den utløsende hendelsen var et sammenstøt mellom kommunister og demonstranter fra Sturmabteilung i byen Altona i den prøyssiske provinsen Schleswig-Holstein den 17. juli 1932. Hendelsen krevde 18 menneskeliv og ble kjent som «den blodige søndagen i Altona» (Altonaer Blutsonntag).
Den virkelige årsaken til dekretet var at den prøyssiske regjeringen, under ledelse av ministerpresident Otto Braun, var en av de siste mektige republikanske motstandere av Rikskansler Franz von Papen.
Dekretet ble videre fremmet av den ustabile situasjonen i den prøyssiske regjeringen. Den regjerende koalisjonen av sosialdemokrater, det katolske Deutsche Zentrumspartei og det liberale Deutsche Staatspartei, hadde mistet sitt flertall i Den prøyssiske landdagen, men fortsatte å styre som en mindretallsregjering ettersom ingen alternativer eksisterte. Opposisjonen som hovedsakelig bestod av kommunistpartiet og nasjonalsosialister, var ikke istand til å samarbeide med hverandre eller med andre partier.
Papen manglet flertallets støtte i den tyske Riksdagen. Hans eneste måte å styre på var gjennom kriseerklæringer og dekréter som ble utstedet av den senile president Hindenburg, som Papen hadde stor innflytelse over. Papen og hans støttespillere, som stort sett bestod av nasjonalister og monarkister, avskydde den demokratiske Weimarrepublikken, og ønsket å erstatte  Weimarforfatningen med en autoritær og udemokratisk styreform.
Den 20. juli 1931 ble Papen utnevnt til rikskommissær (Reichskommissar) i Preussen, med direkte kontroll over de prøyssiske myndighetene. 
Den 25. oktober 1932 erklærte den tyske forfatningsdomstolen (Staatsgerichtshof ) at Preußenschlag var grunnlovsstridig hva angikk den formelle eksistensen til det nye prøyssiske kabinettet. Papens makt ble likevel opprettholdt, og kabinettet bevarte retten til å representere Preussen i Riksrådet.
Preussen forble under direkte administrasjon fra den føderale regjeringen frem til April 1933. Da ble Hermann Göring valgt til ministerpresident av det prøyssiske parlamentet, som nå var kontrollert av nasjonalsosialistene.
I likhet med andre tyske stater, var imidlertid Preussen fratatt all makt under det tredje rike, og Görings rolle var stort sett seremoniell. Den prøyssiske staten ble 25. februar 1947 formelt oppløst av de allierte etter opphøret av andre verdenskrig.


== Referanser ==
Sædalen skole

Sædalen skole er en kommunal barneskole i Sædalen i Fana bydel i Bergen.
Skolen åpnet i august 2010, da første byggetrinn for 300 elever og flerbruks idrettshall stod ferdig. I 2012 ble andre byggetrinn fullført, og kapasiteten utvidet til 450 elever.
Sædalen skole erstatter nedlagte Helldal skole og avlaster samtidig Nattland skole.


== Referanser ==


== Eksterne lenker ==
Offisielt nettsted
Ursula Rucker

Ursula Rucker (født i Philadelphia, Pennsylvania) er en us-amerikansk spoken word-artist. Hun har blant annet jobbet med musikkprodusenter som King Britt, 4hero, Jamaaladeen Tacuma, Josh Wink, Alix Perez og The Roots.


== Diskografi ==
Supernatural (Single) (1994)
Supa Sista (2001)
Silver or Lead (2003)
Ma' at Mama (2006)
Ruckus Soundsysdom (2008)med 4hero
"Loveless" on Two Pages (1998)
"Time" on Creating Patterns (2001)
"The Awakening" on Play with the Changes (2007)


== Referanser ==


== Eksterne lenker ==
(en) Ursula Rucker på Internet Movie Database 
(en) Ursula Rucker hos Rotten Tomatoes 
(en) Ursula Rucker på Discogs 
(en) Ursula Rucker på MusicBrainz 
(en) Ursula Rucker på Songkick 
(en) Ursula Rucker på AllMusic 
(en) Ursula Rucker på Myspace
Günther Stranner

Günther Stranner (født 26. april 1967 i Gmünd) er en østerriksk tidligere skihopper.
Han debuterte i verdenscupen med 81.-plass (av 106 deltakere) i Innsbruck 4. januar 1984. Hans beste plassering i verdenscupen var 3.-plass i Oslo (Holmenkollbakken) 20. mars 1988. Sammenlagt i verdenscupen ble han nummer 31 i 1988/89-sesongen. Samme sesong ble han nummer 14 i den tysk-østerrikske hoppuka.
Günther Stranner deltok i VM i 1985 og 1989. De beste plasseringene fikk han i 1985. Han var på det østerrikske laget som tok sølvmedalje i lagkonkurransen i Innsbruck, og han ble nummer 13 i det individuelle rennet i normalbakken i Seefeld. Samme år tok han bronsemedalje i junior-VM i Täsch.
I OL i Calgary i 1988 var han på det østerrikske laget som ble nummer 5. i lagkonkurransen, mens han ble nummer 20 i begge de individuelle rennene. Samme år ble han nummer 5 i VM i skiflyging i Oberstdorf.
Hans siste verdenscuprenn var i Bischofshofen 6. januar 1991.


== Referanser ==


== Kilder ==
Sports Reference: Günther Stranner Arkivert 18. desember 2012 hos Wayback Machine.
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Günther Stranner – Olympedia 
(en) Günther Stranner – Sports-Reference (OL-resultater – arkivert) 
(en) Günther Stranner – FIS (skihopping)
Gérard Fénouil

Gerard Fenouil (født 23. juni 1945), fransk friidrettsutøver som deltok i de olympiske leker 1968 i Mexico by og 1972 i München.
Fenouil vant en olympisk bronsemedalje i friidrett under Sommer-OL 1968 i Mexico by. Han var med på det franske stafettlaget som kom på tredjeplass på 4 x 100 meter stafett for menn bak USA og Cuba. De andre på laget var Jocelyn Delecour, Claude Piquemal og Roger Bambuck.


== OL-medaljer ==
1968  Mexico by -  Bronse i friidrett, 4 x 100 m stafett menn  Frankrike


== Eksterne lenker ==
(en) Gérard Fénouil – Olympics.com 
(en) Gérard Fénouil – Olympic.org 
(en) Gérard Fénouil – Olympedia 
(en) Gérard Fénouil – Sports-Reference (OL-resultater – arkivert) 
(fr) Gérard Fénouil – Fédération française d athlétisme 
(en) Gérard Fénouil – Track and Field Statistics